《秋夜写怀呈常所往来诸公兼寄吴兴江仲嘉八首 其六》
宋代·程俱

二士出吴下，诸生有杨王。相从寂寞滨，无乃计未良。

纵横三千字，坐可致玉堂。词章乃糠秕，不直粟一囊。

我愧非子云，文书昧偏旁。穷居似韩子，草树亦荒凉。

时能出佳句，慰我秋夜长。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。